Quoniam preteritorum actuum memoria a mente cito labitur humana, que sequuntur in presenti scedula censuimus scripto tradere posterorum memorie, ut rata maneant in evum et inconcussa. Sciendum sane est quod domina Brunessenz, post mortem mariti sui, Stephani Nebulensis videlicet, dedit Deo et sancte Marie de Firmitate et monachis ejusdem loci unum molendinum et unam bennam et statum molendini et benne ubi sedebat. Postea vero antefati monachi Firmitatis emerunt aliam bennam que erat sub prefata benna de tribus fratribus, a Petri de Vigols, Lamberto, Escuerio, laudante Galterio domino Navillensi. Hujus rei testes: Niger presbiter et Brutinus qui dedit monachis Firmitatis quicquid habebat in prefato molendino.